**Սիխանյիզո Դլամինի** (անգլ.՝ Sikhanyiso Dlamini; սեպտեմբերի 1, 1987(1987-09-01), Մբաբանե, Էսվատինի), Սվազիլենդի տեղեկատվական տեխնոլոգիաների և կապի նախարարն է, թագավոր Մսվատի Երրորդի ավագ դուստրը։

Կենսագրություն
--------------

Արքայադուստր Սիխանյիզոն 2006 թվականի Ումխլանգի փառատոնի ժամանակ։
Սիխանյիզո Դլամինին ծնվել է 1987 թվականի սեպտեմբերի 1-ին։ Նա Մսվատի Երրորդի 30 երեխաներից ավագն է։ Նրա մայրը՝ Ինխոսիկատի Լա Մբիկիզան է (Սիբոնելո Մնգոմետուլու)։ Արքայադուստրը ունի 200 մորաքույր-հորաքույր և քեռի-հորեղբայր՝ չհաշված նրանց ամուսիններին։

Կրթությունը ստացել է Մեծ Բրիտանիայի Հարդուորդշիրի Սուրբ Էդմունդի քոլեջում։ Հետո Կալիֆորնիայի Բիոլի համալսարանում սովորել է դերասանի վարպետություն։ 2012 թվականին արքայադուստր Սիխանյիզոն ավարտել է Սիդնեյի համալսարանը, և ստացել թվային հաղորդակցության մագիստրոսի աստիճան։

2001 թվականին Մսվատի Երրորդը պայքար է սկսել երկրում տարածվող ՁԻԱՀի դեմ, և շրջանառության մեջ մտցրել կուսության «ումչվաշո» երդումը։ Այն պետք է տային երկրի բոլոր երեխաները։ Արքայադստերը քննադատել են, որ նա ապրել է արտասահմանում և երդումը չի կատարել։ Արտասահմանում ուանելու տարիներին նա ապստամբի հեղիանակություն է վայելել և պայքարել է իր երկրի հնավանդությունների դեմ։ Սիխանյիզոն նաև ջինս և մինի շրջազգեստներ է հագել, ինչը կրելը արգելված է Սվազիլենդցի կանանց։

2003 թվականի դեկտեմբերի 14-ին «Թայմս օֆ Սվազիլենդ» թերթում տպագրված հոդվածը պնդել է․ թե արքայադստեր ԱՄՆ և Անգլիա ճանապարհորդությունների համար երկրի բյուջեից ծախսվել է 1 000 000 000 սվազիլենդյան լիլանգենի (մոտավորապես 100 000 ԱՄՆ դոլար)։ Հոտո Սվազիլենդի վարչապետը հերքել է այս տեղեկությունը։

2005 թվականի Ումխլանգի փառատոնից առաջ արքայադուստրը երեկույթ է կազմակերպել իր մոր նստավայրում։ Երեկույթի ժամանակ աղջիկները ալկոհոլ են օգտագործել և աղմկել։ Մասնակիցների մեջ է եղել Միսս Սվազիլենդը։ Պալատի աշխատակիցների կարգի հրավիրելուց հետո աղջիկները պահանջը չեն կատարել, և նրանց փայտերով ծեծել են։ Արքայադուստրը հրապարակել է իր կապտուկներով լուսանկարը։

2006 թվականին Սիխանյիզո Դլամինին հանդես է եկել Սվազիլենդում պոլիգամիայի դեմ։ «Պոլիգամիան ձեռնտու է միայն տղամարդկանց։ Մեզ համար դա իսկական չարիք է։» Այս հայտարարությունից հետո արքայադստերը երկար ժամանակով արգելել են շփվել լրագրողների հետ։

2013 թվականի սեպտեմբերի վերջին արքայադուստրը Թվիթթերում երկար երկխոսություն է ունեցել Սվազիլենդում արգելված Դեմոկրատական շարժման ժողովրդական միավորման հետ, ինչից հետո նրա թվիթթերյան մասնակցային էջը փակվել է։

Թագավորի հովանավորությամբ՝ Սիխանյիզոն 2014 թվականի ապրիլին հիմնել է Իմբալի հիմնադրամը, որը զբաղվում է առողջապահությամբ և կրթությամբ։ Արքայադուստրը կազմակերպում է «Միսս Սվազիլենդի տուրիզմ» գեղեցկության մրցույթը։ Սիխանյիզոյի շնորհիվ Սվազիլենդի խուլերի ընկերությունը կարողացել է ստանալ կառավարության աջակցությունը Միսս խուլ Սվազիլենդ գեղեցկության մրցույթը կազմակերպելու գործում։

Արքայադուստրը աֆրիկյան MTN շարժական ցանցի օպերատորի տնօրենների խորհրդի անդամ է։ 2018 թվականի նոյեմբերի 3-ից նա Սվազիլենդի տեղեկատվական տեխնոլոգիաների և կապի նախարարն է։

Ստեղծագործական կյանք
--------------------

Արքայադուստր Սիխանյիզոն իր երկրում հայտնի դերասանուհի և ռեպեր է՝ Pashu մականվամբ։

2013 թվականին Մալայզիայի համալսարանում կարճատև վերապատրաստման ժամանակ նա իր հոր պատվին սինգլ է ձայնագրել «Կեցցե՛, Ձերդ Գերազանցությունը»։ Երգը առաջին անգամ կատարվել է թագավոր Մսվատի Երրորդին Լիմկոկվինգի համալսարանի պատվավոր դոկտորի աստիճան շնորհելու հանդիսավոր արարողության ժամանակ։

Սկավառակագրություն
------------------

1. «Abeze Kim» (feat M’du and Prince Lindani)
2. «Hail Your Majesty»

Ծանոթագրություններ
------------------

1. ↑  «Profile: Troubled King Mswati» (բրիտանական անգլերեն). 2001 թ․ դեկտեմբերի 4. Վերցված է 2019 թ․ մարտի 2-ին.
2. 1 2  «British blue blood top 'Hottest Royal' list - CNN.com». *edition.cnn.com*. Վերցված է 2019 թ․ մարտի 2-ին.
3. ↑  «Swazi princess dons chastity tassel» (բրիտանական անգլերեն). 2001 թ․ դեկտեմբերի 17. Վերցված է 2019 թ․ մարտի 2-ին.
4. ↑  «Swazi women fear losing their trousers» (բրիտանական անգլերեն). 2002 թ․ հունիսի 24. Վերցված է 2019 թ․ մարտի 2-ին.
5. ↑  Swaziland, Mbabane (2012 թ․ դեկտեմբերի 24). «Swaziland bans 'rape-provoking' miniskirts». *The Age* (անգլերեն). Վերցված է 2019 թ․ մարտի 2-ին.
6. ↑  «The Issue of 'E1 Million Spent on Princess Sikhanyiso' and The Issue of 'Building' Royal Palaces». *Swaziland Prime Minister's office*. 2004 թ․ հունվարի 26. Արխիվացված է օրիգինալից 2006 թ․ հունիսի 17-ին. Վերցված է 2019 թ․ մարտի 2-ին.
7. ↑  «Domestic whippings in Swaziland, Aug 2005 - CORPUN ARCHIVE szd00508». *www.corpun.com*. Վերցված է 2019 թ․ մարտի 2-ին.
8. ↑  Sokupa, Percy Zvomuya, Vuyo. «The princess's polygamy slur». *The M&G Online* (անգլերեն). Վերցված է 2019 թ․ մարտի 2-ին.`{{cite web}}`: CS1 սպաս․ բազմաթիվ անուններ: authors list (link)
9. ↑  «Swaziland Princess tweets with terrorists». *Royalty in the News*. 2013 թ․ հոկտեմբերի 3. Արխիվացված է օրիգինալից 2014 թ․ հոկտեմբերի 19-ին. Վերցված է 2014 թ․ հոկտեմբերի 19-ին.
10. ↑  Tshabalala, Nontobeko (2014 թ․ հունիսի 22). «King approves Imbali Foundation». *Times of Swaziland*. Վերցված է 2014 թ․ նոյեմբերի 19-ին.
11. ↑  Manyathela, Thobeka (2014 թ․ հունիսի 22). «Imbali Foundation to Host Miss Tourism SD». *Times of Swaziland*. Արխիվացված է օրիգինալից 2019 թ․ մարտի 6-ին. Վերցված է 2011 թ․ նոյեմբերի 19-ին.
12. ↑  Masuku, Kwazi (2014 թ․ հունիսի 30). «DPM Pledges Support for Miss Deaf Pageant». *The Swazi Observer*. Վերցված է 2014 թ․ նոյեմբերի 19-ին.
13. ↑  Dlamini, Welcome (2012 թ․ հունիսի 4). «Sikhanyiso for MTN board». *Times of Swaziland*. Վերցված է 2015 թ․ նոյեմբերի 26-ին.
14. ↑  «Eswatini Cabinet Minister: Princess Sikhanyiso is New ICT Minister, Themba Masuku Scoops DPM's Post». *News on Africa | Eswatini Edition - Stories from Swaziland* (ամերիկյան անգլերեն). 2018 թ․ նոյեմբերի 2. Արխիվացված է օրիգինալից 2019 թ․ մարտի 6-ին. Վերցված է 2019 թ․ մարտի 2-ին.
15. ↑  eMinor. «Pashu | Hip Hop from Sydney, NSW, AU». *ReverbNation* (անգլերեն). Վերցված է 2019 թ․ մարտի 2-ին.
16. ↑  Yee, Pete (2014 թ․ հուլիսի 10). «'Royal Rapper' Sikhanyiso shines». *Limkokwing University*. Վերցված է 2011 թ․ նոյեմբերի 19-ին.

Մեդիա ֆայլեր

|  |  |
| --- | --- |
| Վիիքպահեստ | Վիքիպահեստ նախագծում կարող եք այս նյութի վերաբերյալ հավելյալ պատկերազարդում գտնել **Սիխանյիզո Դլամինի** կատեգորիայում։ |